**Πληροφορίες υλοποίησης: προαπαιτούμενες γνώσεις, προετοιμασία υλικού**

**Προαπαιτούμενες γνώσεις:**

Το πρόγραμμα μπορεί να υλοποιηθεί με τρεις (3) τρόπους:

* Δια ζώσης.
* Εξ αποστάσεως (Παράρτημα Β/ψηφιακά Φύλλα Εργασίας).
* Δια ζώσης και επιλογή δραστηριοτήτων εξ αποστάσεως (συνδυαστικά).

Στο πλαίσιο του προγράμματος, έχει συνταχθεί μία (1) επιστολή προς τους γονείς/ασκούντες την επιμέλεια, η οποία αποστέλλεται πριν την έναρξη του 1ου εργαστηρίου και περιλαμβάνεται στο Παράρτημα. Σκοπός αυτής της επιστολής είναι η ενημέρωση και η σύνδεση των γονέων/ασκούντων την επιμέλεια του/της μαθητή/τριας. Αποκτώντας μια πιο ενεργή συμμετοχή στη διαδικασία, οι γονείς/ασκούντες την επιμέλεια θα προσκληθούν να γράψουν ένα γράμμα περιγράφοντας το κλίμα των εφηβικών σχέσεων στη δική τους εποχή. Τα γράμματα αυτά θα διαβαστούν κατά τη διάρκεια του 3ου εργαστηρίου.

Όπου απαιτείται προετοιμασία επόμενου εργαστηρίου, φροντίζουμε να ενημερώσουμε το τμήμα τα τελευταία πέντε λεπτά, εφόσον έχει ολοκληρωθεί και ο αναστοχασμός. Προτείνεται ο/η συντονιστής/τρια εκπαιδευτικός να έχει διατρέξει όλο το πρόγραμμα προτού ξεκινήσει, προκειμένου να οργανώσει καλύτερα τα εργαστήρια. Ανάλογα με τις ανάγκες του τμήματος, ο/η εκπαιδευτικός θα έχει τη δυνατότητα να προσκαλέσει στην (ψηφιακή) τάξη εκπρόσωπο από κάποιον φορέα.

**Προετοιμασία υλικού/εργαστηρίου:**

* Post it/μικρά χαρτάκια/κόλες Α4.
* Μολύβια/στυλό.
* Ένα (1) μικρό ανοιχτό κουτί.
* Χαρτί μέτρου.
* Μαρκαδόροι.
* Διαδραστικό πίνακα/προτζέκτορα/αίθουσα πληροφορικής.

Προσκεκλημμένος/η εκπρόσωπος από τα Κέντρα Πρόληψης του ΟΚΑΝΑ, την Κοινωνική Υπηρεσία του Δήμου, το Υπουργείο Παιδείας Θρησκευμάτων & Αθλητισμού (όπως πχ Υπεύθυνος/η Αγωγής Υγείας/ Σχολικός/ ή Ψυχολόγος), τα Νοσοκομεία, την Περιφέρεια (Διεύθυνση Δημόσιας Υγείας & Κοινωνικής Μέριμνας) κ.ά.

Φωτογραφική μηχανή/ταμπλέτα/Ηλεκτρονικό υπολογιστή/smart phone.

Φωτογραφίες/χαρτόνια για τα κολάζ/κόλες/ψαλίδια.

Φύλλα εργασίας.

Επιστολή για τους γονείς/κηδεμόνες & το δικό τους γράμμα / εναλλακτικά συμπληρώνουν το γράμμα στο google form για να διατηρηθεί η ανωνυμία.

Δημιουργία (ψηφιακής) αφίσας.

Εφαρμογή (π.χ. movie maker, photodentro-icreate κ.ά.) για παραγωγή ταινίας.